11. การควบคุมภายใน

บริษัทให้ความสำคัญต่อการควบคุมภายในโดยได้จัดตั้งหน่วยงานตรวจสอบภายในเพื่อตรวจสอบ
และประเมินผล ทั้งนี้หน่วยงานตรวจสอบภายในจะเข้าตรวจสอบใน 5 ส่วนหลัก ได้แก่ (1)
องค์กรและสภาพแวดล้อม (2) การบริหารความเสี่ยง (3)
การควบคุมการปฏิบัติงานของฝ่ายบริหาร (4) ระบบสารสนเทศและการศึกษา และ (5)
ระบบติดตาม คณะกรรมการเห็นว่า
บริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 ถึง 3.7 ของแบบประเมิน)
เพียงพอแล้ว

คณะกรรมการบริษัทได้กำหนดให้หน่วยงานตรวจสอบภายในเป็นหน่วยงานที่มีความเป็นอิสระ
และรายงานผลการตรวจสอบโดยตรงต่อคณะกรรมการตรวจสอบ ทั้งนี้
ในการประชุมคณะกรรมการบริษัทฯ ครั้งที่ 2/2555 เมื่อวันที่ 28 กุมภาพันธ์ 2555
มีกรรมการตรวจสอบทุกท่านเข้าร่วมประชุมด้วย
คณะกรรมการได้ประเมินระบบการควบคุมภายในสำหรับ 5 ส่วนหลักตามที่กล่าวข้างต้น
โดยสรุปความเห็นว่าบริษัทมีระบบควบคุมภายในที่เพียงพอในการบริหารกิจการแล้ว

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบ ซึ่งได้รับการแต่งตั้งจากคณะกรรมการบริษัท
ประกอบด้วยกรรมการบริษัทจำนวน 3 ท่าน ที่เป็นผู้ทรงคุณวุฒิจากหลายด้าน
โดยทุกท่านเป็นกรรมการอิสระ ทั้งนี้ในระหว่างปี 2554
คณะกรรมการตรวจสอบได้มีการประชุมคณะกรรมการตรวจสอบรวมทั้งสิ้นจำนวน 4 ครั้ง
โดยคณะกรรมการตรวจสอบ คือ นายกำธร อุดมฤทธิรุจ เข้าร่วมประชุมด้วยทุกครั้ง
สำหรับคณะกรรมการตรวจสอบ คือ นางสาวไตรทิพย์ ศิวะกฤษณ์กุล
ติดภาระกิจไม่ได้เข้าร่วมประชุมด้วยเพียง 1 ครั้ง และนางธีราวดี เสนีเศรษฐ
ไม่สามารถมาร่วมประชุมได้เนื่องจากสภาวะอุทกภัยจึงไม่สามารถเดินทางมาร่วมประชุมได้ 1 ครั้ง
โดยเป็นการประชุมร่วมกับฝ่ายจัดการและเจ้าหน้าที่ตรวจสอบเพื่อพิจารณาเรื่องต่างๆ เช่น
แผนการตรวจสอบ ประเด็นสำคัญที่พบจากการตรวจสอบ และผลการตรวจสอบ เป็นต้น
เพื่อทบทวนความเพียงพอเหมาะสมของระบบควบคุมและการบริหารความเสี่ยง
ตลอดจนปฏิบัติภารกิจอื่นๆ ตามขอบเขตหน้าที่ที่คณะกรรมการบริษัทมอบหมาย

สำหรับการประชุมคณะกรรมการตรวจสอบเพื่อพิจารณาผลการตรวจสอบและสอบทานงบการเงิน
ทั้งงบการเงินประจำไตรมาส และประจำปี
คณะกรรมการตรวจสอบได้เชิญผู้ตรวจสอบภายในร่วมประชุมด้วย ทุกครั้ง ทั้งนี้
คณะกรรมการตรวจสอบได้รายงานผลการประชุมทุกครั้งต่อคณะกรรมการบริษัท ทั้งนี้ ในปี 2554
ที่ผ่านมา คณะกรรมการตรวจสอบ ได้พิจารณาในเรื่องต่างๆ ด้วยความเป็นอิสระ สรุปได้ดังนี้

1.  พิจารณาสอบทานงบการเงินของบริษัทฯโดยรวมหารือกับฝายจัดการและผูสอบบัญชีของบริษัทเห็นวางบการเงินของบริษัทได
    จัดทำตามมาตรฐานการบัญชีที่รับรองทั่วไปและขอ กำหนดของทางการ
    โดยผูสอบบัญชีไมไดแสดงความเห็นวา
    งบการเงินของบริษัทมีขอบกพรองที่เปนสาระสำคัญ

2.  พิจารณาสอบทานให้บริษัทมีระบบการควบคุมภายใน (Internal Control)
    และการตรวจสอบภายใน (Internal Audit)
    เพื่อให้มีการดำเนินการอย่างเหมาะสมและมีประสิทธิผล

3.  พิจารณาสอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงกฏหมายและกฏระเบียบที่เกี่ยวข้องกับธุรกิจของบริษัท

4.  พิจารณาสอบทานการเปดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน
    (Conflict of Interest) เพื่อให้มีความถูกต้องและครบถ้วน

5.  พิจารณานโยบายการกำกับดูแลกิจการเพื่อใหเกิดการกำกับดูแลกิจการที่ดีตามหลักการของตลาดหลักทรัพยแหงประเทศไทย

6.  พิจารณาคัดเลือกผูสอบบัญชีและคาตอบแทนผูสอบบัญชี
    เพื่อนำเสนอขอแตงตั้งจากคณะกรรมการและผูถือหุนของบริษัท

อนึ่ง คณะกรรมการตรวจสอบ ได้ปฏิบัติหน้าที่ด้วยความรอบคอบ
อย่างเป็นอิสระและแสดงความเห็นอย่างตรงไปตรงมา เพื่อประโยชน์สูงสุดขององค์กร
โดยไม่มีข้อจำกัดในการได้รับข้อมูล ทรัพยากร และความร่วมมือจากบริษัท

  []................................................

(นายกำธร อุดมฤทธิรุจ)

ประธานคณะกรรมการตรวจสอบ